নারদ মামলার জের। ভবিষ্যতে সুপ্রিম কোর্টে মুখ বাঁচাতে কোমর বেঁধে নেমে পড়ল রাজ্য। ২৫ জন আইনীবীকে নিয়ে তৈরি হল নতুন টিম। পরামর্শদাতা হিসেবে থাকছেন কপিল সিব্বল, গোপাল সুব্রহ্মণ্যম, KK ভেণুগোপালের মতে দেশের প্রথম সারির আইনজীবীরা।
 ওয়েব ডেস্ক : নারদ মামলার জের। ভবিষ্যতে সুপ্রিম কোর্টে মুখ বাঁচাতে কোমর বেঁধে নেমে পড়ল রাজ্য। ২৫ জন আইনীবীকে নিয়ে তৈরি হল নতুন টিম। পরামর্শদাতা হিসেবে থাকছেন কপিল সিব্বল, গোপাল সুব্রহ্মণ্যম, KK ভেণুগোপালের মতে দেশের প্রথম সারির আইনজীবীরা। নারদ মামলায় সুপ্রিম কোর্টে জোর ধাক্কা খায় রাজ্য। রাজ্যকে নিঃশর্ত ক্ষমা চেয়ে ফিরতে হয়। এর পর মঙ্গলবার রাতেই তিন আইনজীবীকে বাদ দেওয়ার সিদ্ধান্ত নেয় নবান্ন। সুপ্রিম কোর্টে ভবিষ্যতে আর যাতে মুখ না পোড়ে সেজন্য শুরু হয়ে যায় তত্পরতা। নারদ ছাড়া বাকি মামলাগুলির প্রস্তুতিতে কোনও খামতি রাখতে নারাজ রাজ্য। সেই টার্গেটেই নতুন আইনজীবীদের প্যানেল । সূত্রের খবর, পুরোটাই হয়েছে মুখ্যমন্ত্রীর উদ্যোগে। পরামর্শদাতা হিসাবে থাকছেন দেশের প্রথম সারির তিন আইনজীবী। কপিল সিব্বল, গোপাল সুব্রহ্মণ্যম ও KK ভেনুগোপাল। থাকছেন সিনিয়র অ্যাডভোকেট জয় বসু, অবসরপ্রাপ্ত বিচারপতি গিরীশ গুপ্তের ছেলে সৌরভ গুপ্ত। রাজ্যের নতুন স্ট্যান্ডিং কাউন্সেল হচ্ছেন চঞ্চল গঙ্গোপাধ্যায়। সিনিয়র স্ট্যান্ডিং কাউন্সেলের দায়িত্বে বহাল থাকছেন কল্যাণ বন্দ্যোপাধ্যায়। সব মিলিয়ে ২৫ জনের নতুন  টিম।